ma Pijemonte (toki Italija: Piemonte [pjeˈmonte]) li ma lili lon ma Italija. suli lipu Kilo Meton la, ona li suli 2'54'02, la ona li suli nanpa wan lon ma Italija. ma Sisilija li suli nanpa wan.
ma tomo lawa ona li ma tomo Tolino. tenpo pini la, ona li ma tomo lawa pi ma Italija pi jan lawa wan taso.
nimi pi ma ni li tan nimi Pedemontis pi toki Lasina. nimi Pede li toki e noka, nimi Montis li toki e nena ma. ni la, nimi Pedimontis li toki e noka pi nena ma. ma ni li lon poka pi nena ma mute pi kulupu Alepi. nena Monte Losa en nena Monwiso li lon.
linja telo Po li open lon nena Monwiso.
nena ma lili ni kin li lon: nena Lanke, en nena Lojelo, en nena Monpela. kin la, ma pi nena ala li lon.
ma kasi MMLLLW pi nasin ni li lon: jan lawa li wile awen e ona. jan mute li sona e ma awen Kan Palasiso. ma Pijemonte ale li suli 1000 la, ma awen li suli 76.
ma anpa la, kon li seli mute ala li lete mute ala, taso ko lete walo li kama lon tenpo mute, telo li kama tan sewi lon tenpo lili, mun suno li pana e suno wawa. nena ma la, kon li lete mute, taso ko lete walo li kama lon tenpo lili. tenpo seli la, kon li ken seli mute.
toki Italija taso li toki lawa pi ma ni. jan li toki Pijemonte, li toki Lonpasija, li toki Usita, li toki Apitan, li toki Wase.
kulupu Juwentu li lon ma tomo Tolino. ona li musi sijelo ni: jan li tawa e sike kepeken noka li wile pana e ona lon lupa. ma Italija la, kulupu ni li wawa nanpa wan. ona li anpa e kulupu ante lon tenpo 59.
kulupu Juwentu meli kin li wawa nanpa wan.